NaiveNeuron/SloPal huggingface dataset:
B. Bugár, podpredseda NR SR: (2004-06-23):
(Hlasovanie.) Takže prítomných 115 poslancov, 110 za návrh, 1 sa zdržal hlasovania, 4 nehlasovali. Konštatujem, že tieto body zo spoločnej správy sme schválili. Nech sa páči.
Jasaň, Viliam, poslanec NR SR (2012-11-28):
Ďakujem pekne, pán predseda. V rozprave vystúpili kolegyne, kolegovia, Hrnčiar, Kaník, Vaľová, Nicholsonová, Matovič, Zajac a Hlina. A keďže boli podané dnes návrhy v druhom čítaní, prosím, pán predseda, dajte hlasovať o skrátení lehoty podľa § 83 ods. 4.
Pellegrini, Peter, predseda NR SR (2015-12-03):
Kolegyne, kolegovia, predtým, ako budeme pokračovať, mi dovoľte, aby som na balkóne rokovacej sály privítal návštevu z okresu Nové mesto nad Váhom, konkrétne z obcí Lúka nad Váhom, Modrová, Modrovka, Nová Lehota a Stará Lehota. Vitajte u nás. (Potlesk.) Pán poslanec Kuffa, nech sa páči, môžete pokračovať vo svojom úvodnom slove. Ešte, pán poslanec, ak by sme počkali chvíľku. Pán poslanec Hlina ešte s procedurálnym návrhom.
P. Paška, predseda NR SR: (2009-09-08):
Tieto návrhy sme schválili.
Laššáková, Jana, podpredsedníčka NR SR (2015-09-29):
Pán poslanec Přidal, nech sa páči.
Laurenčík, Milan, podpredseda NR SR (2021-05-13):
Pán poslanec, chcete položiť doplňujúcu otázku? Máte ešte pár sekúnd? (Reakcia z pléna.) Nechcete položiť. Ďalšiu otázku si myslím, že je zbytočne začínať, pretože čas určený na hodinu otázok práve teraz uplynie. Končím tento bod programu. Zároveň prosím všetkých členov vlády, aby zotrvali v rokovacej sále, pretože nasleduje bod odpovede na interpelácie a bod interpelácie. Vážené panie poslankyne, vážení páni poslanci, otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 10. februára 2021, je to tlač č. 400 a písomné odpovede členov vlády Slovenskej republiky na interpelácie poslancov písomne podané do 30. marca 2021, je to tlač 481. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači č. 400 alebo v tlači č. 481 nachádza a v prípade nespokojnosti s odpoveďou uviesť, či žiadajú, aby Národná rada hlasovala s ich nespokojnosti s odpoveďou. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 400 a tlač 481.) Otváram rozpravu. Písomne som do rozpravy nedostal žiadnu prihlášku, preto sa pýtam, či sa hlási niekto do rozpravy ústne. Konštatujem, že nie. Takže ani žiadny člen vlády nemôže zaujať stanovisko a odpoveď k vystúpeniam poslancov, pretože žiaden nevystúpil, a preto vyhlasujem rozpravu za skončenú a zároveň prerušujem rokovanie o tomto bode programu. Hlasovať o uznesení budeme v rámci ďalších hlasovaní. Vážené panie poslankyne, vážení páni poslanci teraz následne otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne neprihlásil nikto. Pýtam sa, či sa hlási niekto ústne z poslancov k predneseniu svojej interpelácie v rámci tohto bodu. Prihlásil sa jeden pán poslanec. Uzatváram možnosť prihlásiť sa. A teraz dávam slovo pánovi poslancovi Štefanovi Kuffovi, aby predniesol svoju interpeláciu. Nech sa páči, pán poslanec.
Svrček, Miloš, poslanec NR SR (2022-10-26):
Áno, ďakujem za slovo. Ja kvitujem a chcem poďakovať navrhovateľom, že predložili takýto návrh zákona, lebo, presne ako aj spomenul pán poslanec Kyselica, dosť často sa stáva pri jednotlivých administratívnych úkonoch dosť komplikovaných vecí, takže som rád, že takýmto návrhom zákona sa upresňuje postup pri jednotlivých, pri jednotlivých úkonoch. A som aj rád, že, alebo kvitujem aj to, že cieľom tohto predloženého návrhu zákona nie sú nejaké radikálne zmeny v tomto zákone, ale predovšetkým ide o doplnenie a precizovanie konkrétnych ustanovení zákona. Veľmi som rád, že dochádza aj v rámci zmeny zákona o rodine k zjednoteniu postupu pri cirkevných aj civilných sobášoch, čo sa týka miestnej príslušnosti, lebo dosť to pomôže v rámci týchto, v rámci tejto oblasti. Takže myslím si, že určite tento návrh zákona by malo podporiť celé plénum, lebo je to veľmi efektívne, čo sa týka vykonávania sobášov. Takže ďakujem ešte raz pekne za predloženie tohto návrhu zákona.
Kaščáková, Renáta, poslankyňa NR SR (2017-12-12):
Ďakujem veľmi pekne. Vážené kolegyne, kolegovia, v prvom čítaní k návrhu poslancov Národnej rady Slovenskej republiky Ota Žarnaya, Viery Dubačovej a Kataríny Macháčkovej na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov v znení neskorších predpisov, konštatujem, že Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k tomuto návrhu zákona, k zákonu o samospráve VÚC (tlač 741). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Pán predsedajúci, otvorte, prosím, všeobecnú rozpravu. Ďakujem za pozornosť.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 141, za 79, zdržalo sa 62 poslancov. Tieto body sme schválili.
Jurinová, Erika, podpredsedníčka NR SR (2013-05-24):
S reakciou na faktické poznámky pán poslanec Mihál.
Laššáková, Jana, podpredsedníčka NR SR (2015-04-22):
Pani poslankyňa Pfundtner.
P. Hrušovský, podpredseda NR SR: (2001-12-18):
(Hlasovanie.) Prezentovalo sa 103 poslancov, za 89, proti 4, zdržalo sa 7, nehlasovali 3. Návrh sme schválili. Ďalší návrh.
Škopová, Anežka, poslankyňa NR SR (2024-01-17):
Ďakujem za slovo, pán predsedajúci. Pán poslanec Viskupič ďakujem za vaše pokojné a konštruktívne vystúpenie. Opäť sme tu mali možnosť počuť dôvody, prečo nie je skrátené legislatívne konanie opodstatnené. Žiaľ, vyzerá to tak, že vládnu koalíciu tu nezaujíma a hrubo naďalej porušuje rokovací poriadok. Včera sa pán minister spravodlivosti Boris Susko vo večernej diskusii vyjadril, že veď oni diskutujú s odbornou verejnosťou a s ostatnými inštitúciami a počúvajú ich pripomienky. Pán minister, naozaj nám tu idete tvrdiť, že zbierate pripomienky k zákonu, ktorý by už dávno bol platný, nebyť aktívnej opozície? Práve preto tu dookola hovoríme o nutnosti štandardného legislatívneho procesu, aby bol čas na riadne pripomienkové konanie, na základe ktorého možno návrh upraviť. A vy tu rozprávate o tom, ako zbierate pripomienky k zákonu, ktorý je už predložený v parlamente a mal byť dávno účinný. Ďalej ste hovorili o tom, ako komunikujete s Európskou úniou. Asi ich však nepočúvate, pretože práve Európska únia vám odkazuje, že máte tieto zmeny zastaviť. Vážené koalícia, buďte zodpovední a stiahnite tento návrh zákona. Ďakujem.
Šefčík, Marek, poslanec NR SR (2020-06-09):
Ďakujem za slovo. Pán predsedajúci, v rozprave k návrhu zákona vystúpila pani poslankyňa Anna Záborská, ktorá predložila poz..., pozmeňujúci návrh. Môžme pristúpiť k hlasovaniu o pozmeňujúcich návrhoch zo spoločnej správy. Prosím, dajte hlasovať o bodoch zo spoločnej správy 1 až 6 spoločne s návrhom gestorského výboru schváliť.
P. Hrušovský, predseda NR SR: (2005-06-30):
Návrh sme schválili. Teraz poprosím pani poslankyňu Majdovú, aby z poverenia výboru pre zdravotníctvo predložila Národnej rade návrhy hlasovaní k prerokúvanému vládnemu návrhu zákona, ktorým sa mení a dopĺňa zákon o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, ktorý prerokúvame ako tlač 1115. Nech sa páči, pani poslankyňa Majdová (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z. a o zmene a doplnení niektorých zákonov , tlač 1115.) M. Majdová, poslankyňa: Vážený pán predseda, dámy poslankyne, páni poslanci, v rozprave vystúpilo päť poslancov, traja predložili pozmeňujúce návrhy. Najprv budeme hlasovať o návrhu zo spoločnej správy, a to takýmto spôsobom: o bodoch 1 až 42, 44 až 54 a 56 budeme hlasovať spoločne s odporúčaním gestorského výboru schváliť.
Jurzyca, Eugen, poslanec NR SR (2014-12-10):
Ďakujem pekne. Myslím si, že tento zákon by mal postúpiť do druhého čítania. Predkladateľom chcem dať len do pozornosti informáciu o tom, že najviac nevybavených žiadostí o prijatie na materskú školu je v Bratislave. Tie okresy za celé Slovensko podľa nevybavených žiadostí sú Bratislava II, Bratislava V, Senec, Bratislava III, Bratislava IV, Žilina, Trnava. Verím, že sa podarí s tým nejako niečo urobiť a zakomponovať tú informáciu do ďalšej práce. Ďakujem pekne.
Paška, Pavol, predseda NR SR (2014-03-28):
Pán poslanec Hlina do rozpravy. Potom dám možnosť prihlásiť sa do rozpravy ústne.
V. Veteška, podpredseda NR SR: (2003-12-11):
Nech sa páči, pán poslanec. L. Ladányi, poslanec: Ďakujem. Vážené pani poslankyne, vážení páni poslanci, vážení prítomní, vážený pán minister. Výbor Národnej rady Slovenskej republiky pre obranu a bezpečnosť svojím uznesením č. 165 z 18. novembra 2003 ma určil za spravodajcu k vládnemu návrhu zákona o fungovaní Bezpečnostnej rady Slovenskej republiky v čase mieru, tlač 435. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 442 z 28. októbra 2003 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory - Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Prosím, pán predsedajúci, aby ste otvorili rozpravu k tomuto návrhu.
Grendel, Gábor, podpredseda NR SR (2021-06-22):
Vážené panie poslankyne, vážení páni poslanci, vyhlasujem dvojminútovú prestávku, potom budeme pokračovať v prerušenej schôdzi. (Dvojminútovú prestávka.) (Po prestávke.)
Bugár, Béla, podpredseda NR SR (2019-09-18):
Nech sa páči, prezentujme sa a hlasujme. (Hlasovanie.) Prítomných 139, za 53, proti 70, zdržalo sa 15 poslancov, nehlasoval 1. Konštatujem, že návrh nebol schválený. Nech sa páči.
A. Belousovová, podpredsedníčka NR SR: (2008-04-01):
Faktické poznámky na vystúpenie pani poslankyne Nachtmannovej majú pán poslanec Fronc a pán poslanec Szigeti. Končím možnosť prihlásiť sa s faktickými poznámkami. A slovo má pán poslanec Fronc.
Vons, Peter, poslanec NR SR (2021-10-07):
Ďakujem. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán poslanec Milan Vetrák požiadal vyňať na osobitné hlasovanie body 2 až 5, 21 a 22 spoločnej správy. Pán predsedajúci, dajte, prosím, najskôr hlasovať spoločne o bodoch 1, 6 až 20, 23 a 24 spoločnej správy.
Žitňanská, Lucia, poslankyňa NR SR (2015-04-21):
Ďakujem pekne. Nadviažem na predrečníka. Sme v skrátenom konaní a v skrátenom konaní k veľkej novele Obchodného zákonníka a ďalších súvisiacich predpisov, z ktorých veľká časť má byť účinná 1. januára 2016 a iná veľká časť 1. júla 2015. To nemá čo robiť v skrátenom konaní. Tie štyri paragrafy, ktoré sa týkajú prebiehajúcich reštrukturalizácií, teda Váhostavu, budú vyzerať inak v konečnej fáze. Toto skrátené konanie nemá opodstatnenie. A stopnime ho, a teda položme na stôl, pre mňa, za mňa, v skrátenom konaní tie štyri paragrafy alebo tých päť paragrafov, ktoré majú riešiť Váhostav. Ďakujem pekne.
J. Rydlo, poslanec: (2009-10-23):
Pán kolega, pán profesor, veľmi pekne vám ďakujem za lekciu politickej kultúry v tomto zákonodarnom sneme.
Laššáková, Jana, podpredsedníčka NR SR (2012-05-16):
Na vystúpenie pána poslanca s reakciou piati páni poslanci. Končím možnosť prihlásiť sa s faktickými poznámkami. Nech sa páči, pán poslanec Martvoň.
P. Hrušovský, podpredseda NR SR: (2002-01-29):
(Hlasovanie.) Prítomných je 91 poslancov, za návrh 91.
Jasaň, Viliam, poslanec NR SR (2010-12-03):
Ďakujem pekne, pán predsedajúci. Na rozdiel od mojich predchádzajúcich, predchádzajúceho ja chcem oceniť vystúpenie Braňa Ondruša, ktoré možno niektorým sa zdalo, že je dlhé, ale podľa mňa bolo hlavne konkrétne, jasné a obsažné. Neviem, ako iným, ale mne to dalo veľa. Len je škoda, že tu nesedel aj pán minister práce, sociálnych vecí a rodiny, poprípade pán predseda výboru pre sociálne veci a rodiny a možno aj niektorí noví pracovníci ministerstva, ktorí v tejto oblasti nikdy nepracovali, lebo by sa naozaj veľmi veľa nového dozvedeli, čo by im v ich veľmi ťažkej práci určite pomohlo a pomohlo by sa im zorientovať tak, aby naozaj svoju prácu vykonávali veľmi zodpovedne a hlavne transparentne. Ja mám – dostalo sa mi do uší – také zaujímavé informácie od niektorých ľudí, ktorí si tam išli na ministerstvo niečo vybavovať. Zatiaľ mi, žiaľ, nechceli nič konkrétne povedať, lebo mi vraveli, že sa boja, tak uvidím, že keď sa nebudú báť, tak mi to snáď povedia. Ja ešte raz, naozaj si myslím, že takýchto vystúpení, či sa vám to páči, alebo nie, bolo potrebných oveľa viac, pretože sú tu aj noví, nováčkovia, ktorí síce predkladajú už aj zákony, ale popritom si ešte, novely zákona, ale popritom si ešte neprečítali a nenaštudovali aj tie existujúce, lebo keby to boli urobili, tak by sa boli určite zdržali niektorých noviel, ktoré navrhli, ktoré prešli, ale ktoré, žiaľ, rieši už iný zákon alebo sa jednoducho nedajú realizovať. Ešte raz, Braňo, veľmi pekne ti ďakujem za vystúpenie.
Hrnčiar, Andrej, podpredseda NR SR (2018-06-19):
Prosím, prezentujme sa a hlasujme. (Hlasovanie.) Prítomných 140, za 54, proti 7, zdržalo sa 79, nehlasoval nikto. Konštatujem, že sme uvedený návrh neschválili. Teraz budeme hlasovať o bode 17 programu, je to prvé čítanie o vládnom návrhu zákona o výbere kandidátov na funkciu európskeho prokurátora (tlač 994). Prosím spravodajcu z ústavnoprávneho výboru poslanca Petra Kresáka, aby hlasovanie uviedol. Pán poslanec, kartu! (Hlasovanie o vládnom návrhu zákona o výbere kandidátov na funkciu európskeho prokurátora a európskeho delegovaného prokurátora v Európskej prokuratúre , tlač 994.)
Svrček, Miloš, poslanec NR SR (2021-10-21):
Ďakujem za slovo, pán podpredseda. Uvádzam návrh zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení aj zákon č. 443/2010 Z. z. o dotáciách na rozvoj bývania a o sociálnom bývaní. Jedným z hlavných nástrojov podpory rozvoja bývania sú v súčasnej dobe predovšetkým orgány ako Štátny fond rozvoja bývania a dotácie na rozvoj bývania poskytované Ministerstvom dopravy a výstavby Slovenskej republiky. Prostredníctvom týchto nástrojov štát dlhodobo podporuje financovanie priorít, ktoré sú premietnuté v štátnej bytovej politike pri rozširovaní a zveľaďovaní bytového fondu. Cieľom návrhu zákona spolu s..., ktorý sme predložili so spolupredkladateľmi, je upraviť niektoré podmienky pre poskytovanie výhodného úveru podľa zákona o Štátnom fonde rozvoja bývania a pre poskytovanie dotácií na rozvoj bývania z Ministerstva dopravy a výstavby Slovenskej republiky. Zámerom návrhu zákona je zlepšenie podmienok a zvýšenie dostupnosti finančných zdrojov zameraných na rozširovanie sektora nájomného bývania s cenovo dostupným nájomným. Návrh zákona súčasne obsahuje úpravy a doplnenia, ktorých potreba vyplynula z aplikačnej praxe. Predloženým návrhom nevzniknú nové požiadavky na štátny rozpočet. V úvode všetko. Ja by som ešte chcel poprosiť, aby som mohol vystúpiť ako navrhovateľ v rámci rozpravy. Ďakujem pekne.
Paška, Pavol, predseda NR SR (2012-12-13):
Poprosím, pani poslankyňa, poprosím vás.
Ďuriš Nicholsonová, Lucia, podpredsedníčka NR SR (2019-04-05):
Pani poslankyňa Zemanová.
Ďuriš Nicholsonová, Lucia, podpredsedníčka NR SR (2018-05-25):
Teraz dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Jurajovi Kolesárovi so spravodajskou informáciou. Nech sa páči.
Marcinková, Vladimíra, poslankyňa NR SR (2020-07-14):
Zvolávam ľudskoprávny výbor zajtra o 8.30 hodine, miestnosť bude upresnená. A tiež by som chcela poprosiť o dodržiavanie zachovávania rúšok na tvári pre tých, ktorí to nedodržiavajú. Ďakujem.
Budaj, Ján, poslanec NR SR (2017-03-24):
Ďakujem, pán predsedajúci. Toto si naozaj zaslúži vyzdvihnúť. Chcem oceniť na rozdiel od rečníka práve tú okolnosť, že navrhovateľ – navrhovateľka predkladá, aby sa väčšej otvorenosti, aby sa tá väčšia otvorenosť, ktorú prináša informačný zákon, týkala aj mimovládneho sektoru. Prečo to chcem tak oceniť? Až doposiaľ vznikal taký čiernobiely pohľad na tú problematiku, akoby tretí sektor naháňal verejný sektor, informačný zákon akoby bol iba palicou proti úradníkom. V skutočnosti ale verejnosť niekedy chce vedieť informácie ako také. A to si veľmi cením, že predkladateľka pani Remišová ruší túto čiernobielu ilúziu. V skutočnosti informačnému zákonu musí ísť o zvýšenie informovanosti verejnosti. O tú polemiku, že ako sa to má udiať a ako zaistiť tento pomerne vážny krok smerom, smerom k informáciám o mimovládnom sektore, to iste treba premyslieť a verím, že v druhom čítaní, ktoré je pred nami, sa s pozmeňujúcimi návrhmi, aj pán Dostál aj ostatní, zapojíme do prípadných zlepšení. Ale to kľúčové politické rozhodnutie je priznať informačnému zákonu silu aj nad mimovládnym sektorom, a to veľmi oceňujem.
P. Hrušovský, podpredseda NR SR: (2002-02-21):
Konštatujem, že pozmeňujúce návrhy pani poslankyne Rusnákovej sme schválili. Ďalšie návrhy. Š. Šlachta, poslanec: Ďalšie návrhy sú pána poslanca Drobného. Sú to dva návrhy. Môžeme hlasovať spoločne.
Paška Pavol, predseda NR SR (2014-10-30):
(Hlasovanie.) 135 prítomných, 1 za, 76 proti, 58 sa zdržalo. Tento bod sme neschválili.
P. Paška, predseda NR SR: (2007-10-16):
Chcem vás poprosiť vzhľadom na to, že ma pán riaditeľ informoval o technických problémoch s nahrávaním záznamu, o chvíľočku strpenia. Akonáhle bude technika k dispozícii, otvoríme rokovanie 14. schôdze Národnej rady. Ďakujem pekne. Vážené kolegyne, vážení kolegovia, podľa informácie, ktorú mám od organizačného odboru, je technika pripravená. Preto mi dovoľte, aby som otvoril rokovanie 14. schôdze Národnej rady Slovenskej republiky. Ešte predtým, ako sa budeme prezentovať, dovoľte mi začať dvoma veľmi príjemnými príhovormi. Najprv by som chcel medzi nami privítať nášho priateľa a kolegu pána podpredsedu Vila Vetešku. Dúfam, že tu už s nami zostane a bude tu s nami sedieť a podieľať sa na vedení schôdze. (Potlesk.) A zároveň mi dovoľte, keďže som sa dozvedel z tlače, že náš kolega pán poslanec Daniel Lipšic vstúpil do stavu manželského, v mene mojom aj, dúfam, v mene vašom mu zaželať všetko dobré v ďalšom živote. (Potlesk.) No a dúfam, že sa neurazí, keď poviem aj vzhľadom na to, že je to agenda kresťanských demokratov, že očakávame jeho podiel na demografickom vývoji. (Potlesk.) Ďakujem pekne. Teraz vás poprosím, dámy a páni, aby sme sa prezentovali a zistili, či sme uznášaniaschopní. (Prezentácia.) Ďakujem pekne. Prítomných je 128 poslankýň a poslancov. Konštatujem, že sme uznášaniaschopní. Preto budeme pokračovať v rokovaní. Na 14. schôdzi overovateľmi budú páni poslanci Emil Vestenický a Martin Kuruc, náhradníkmi budú páni poslanci Tibor Glenda a Imre Andruskó. O ospravedlnenie svojej neúčasti požiadali pán predseda ústavnoprávneho výboru pán Mamojka, ktorý je na zahraničnej pracovnej ceste. A ďalej sú to pán poslanec Ivan Štefanec a pán poslanec Urbáni. Navrhnutý program, tak ako som ho zostavil pre 14. schôdzu, vám bol rozdaný do lavíc. Chcem opäť na úvod upozorniť, že program obsahuje konkrétne body, stanovený konkrétny čas a snažil som sa vyhovieť jednotlivým požiadavkám rezortov, tak aby na otvorení a rozprave boli prítomní príslušní ministri zodpovední gesciou za vládne návrhy. Ešte vás chcem informovať predtým, ako dám, samozrejme, slovo a možnosť, aby ste sa prihlásili s návrhmi na zmenu alebo doplnenie programu, že na návrh gestorského výboru dve správy uvedie ich predkladateľ pán guvernér Národnej banky Slovenska, tak ako je to uvedené v návrhu programu. A na to je potrebný, samozrejme, váš súhlas. Chcem vás požiadať, aby ste hlasovaním za program 14. schôdze vyslovili aj súhlas s vystúpením pána guvernéra Národnej banky. Takže pristúpime k samotnému schvaľovaniu programu. Dávam možnosť, aby ste sa prihlásili a predniesli svoje návrhy v intencii jednej minúty. Nech sa páči. Zdá sa, že navrhnutý program je dostatočne bohatý. Len s dvoma návrhmi sa hlásia, a to pán poslanec Janiš a pani poslankyňa Sabolová. Takže, nech sa páči, pán poslanec Janiš, predseda poslaneckého klubu SDKÚ – DS.
Vaľová, Jana, poslankyňa NR SR (2017-03-28):
Ďakujem veľmi pekne. Ja si myslím, pani kolegyňa, že to naozaj... (Prerušenie vystúpenia predsedajúcim.)
Mierna, Anna, poslankyňa NR SR (2021-12-09):
Ďakujem veľmi pekne, pán kolega. Mňa to včera aj za zamrzelo, keď tu po mne, teda nielen po mne, ale keď tu neuveriteľným spôsobom sme na seba, nie my, ale teda sme kričali. Sedela som tu – koľko to je odtiaľto, 50 cm – a mňa to potom tak trošku urazilo, keď odchádzal kolega a povedal mužovi, ktorý tuto išiel, že mu to vadí. Mňa si tu jednoducho ani nevšimol. Mne to pripadá už v tomto pléne také, že jednoducho slušné správanie, alebo teda také tie základné normy chovania sa občanov, my nastavujeme pravidlá aj pre našich ľudí. A veľmi ma to mrzí, určite takéto chovanie nepodporujem. Ja som proti tomu, aby sme to robili, a ako hovoríte, pán kolega, som za to, aby sme pred Vianocami ukázali tým občanom, že dokážeme sa aspoň slušne baviť, aj keď máme iný názor, máme iné argumenty. Ale som za to, aby sme jednoducho normálne sa chovali v tomto pléne. Takže to k tomu. A chcela aj ako poslankyňa koaličná poprosiť našu koaličnú radu, našich koaličných predstaviteľov, lebo teda tento moment, že sa dokázali zjednotiť a dali jednotné stanovisko vo vzťahu k občanom, je pre mňa veľmi dôležitý. Akceptujem to, že opozícia má iný názor, ale vyzývam teda aj našu koalíciu, aby sme znova postupovali tak, lebo ja si to neviem predstaviť jednoducho na našom meste, aby sme vo vzťahu k občanom tých nezjednocovali a nechránili. To je veľmi dôležité. Ja si, tak ako sa hovorí, vždycky vypočujme si aj iný názor, ale zachovajme aspoň základné zásady slušnosti. Sme vzorom pre celé Slovensko. A toto mi veľmi vadí. Ďakujem.
Jurinová, Erika, podpredsedníčka NR SR (2015-12-02):
Dovoľte mi teda ešte medzi tým pozdraviť a privítať vo vašom mene na balkóne rokovacej sály členov Centra pomoci Ligy proti rakovine z Martina. Vitajte! (Potlesk.) Nech sa páči s reakciou na faktické poznámky, pán poslanec Lipšic.
Mičovský, Ján, poslanec NR SR (2021-11-24):
Ďakujem pekne za slovo. Oceňujem duch, tú atmosféru pri tejto rozprave, že teda sa pozeráme na to jednotne, a je to naozaj aj správne. A dovolím si využiť teraz túto faktickú poznámku na pani bývalú ministerku v tom, že by som veľmi rád bol, keby sme dokázali sa pozrieť na pamiatku Štefánikovu aj cez takú drobnosť, ako je tabuľa na radnici v Campoformide neďaleko Udine. Je to, tá bola teda na mieste, kde neďaleko je letisko, z ktorého 4. mája 1919 v ten pamätný a zároveň tragický deň Štefánik odletel. Keď som navštívil tamojšiu pani primátorku, tak mi povedala, že áno, tá bola aj tam z iniciatívy aj v spolupráci so zastupiteľstvom v Ríme, akurát mi tam chýbalo, že tá tabuľa je iba v jazyku talianskom, tak som vtedy s ňou rozprával, že bolo by dobré, keby tam teda pribudla aj textácia v slovenskom jazyku, predsa len by sme si aj takto aj uctili aj národnosť Štefánikovu a bolo by to aj veľmi vľúdne z hľadiska návštevníkov zo Slovenska. Tak ja si myslím, pani ministerka, že túto drobnosť by sme mohli vyriešiť bez toho, aby sme hovorili o nejakých veľkých financiách. Určite by to bolo veľmi milé, keby sme v Campoformido doplnili túto tabuľu na tomto pamätnom mieste aj o obdobný slovenský text, ktorý by bol vhodným doplnkom na budove radnice. Ďakujem pekne.
Majorová Garstková, Jana, poslankyňa NR SR (2021-04-01):
Ďakujem za slovo. Ďakujem aj vám, pán kolega, za vaše vystúpenie. Napriek tomu, že sa epidemická situácia pomaly zlepšuje, je potrebné ešte predĺžiť núdzový stav. Týmto krokom sa bude môcť aj naďalej adekvátne reagovať na denne meniace sa podmienky v súvislosti s bojom s pandémiou. Charakter pandémie a charakter ohrozenia života a zdravia občanov odôvodňuje možné využitie obmedzenia pohybu a pobytu a práva pokojne sa zhromažďovať prípadným uvoľnením opatrení, napríklad zvýšením mobility by sme v aktuálnej situácii mohli opätovne nie znížiť, ale zvýšiť počty chorých, čoho výsledkom by bol aj návrat do stavu, z ktorého konečne sa už chceme dostať. Mobilita tu vždy bola aj bude, ale viete si predstaviť, čo by nastalo teraz, v čase sviatkov? Všetci sme už z tohto stavu unavení. Všetci sa chceme vrátiť už konečne do normálneho života, zároveň však nechceme nárast počtu nových nakazených a úmrtí. Zachovanie núdzového stavu je výlučne z dôvodu ochrany života a zdravia obyvateľov Slovenska. V súčasnosti považujem predĺženie núdzového stavu za legitímne a nevyhnutné. Predĺženie stavu, ktoré by malo trvať do 28. apríla, podporím a následne aj ja už verím v postupne, v postupné uvoľňovanie opatrení. Ďakujem.
M. Číž, podpredseda NR SR: (2007-03-27):
(Päťminútová prestávka.) (Po prestávke.)
Glváč, Martin, podpredseda NR SR (2019-09-11):
Ďakujem. Dávam slovo opäť spoločnému spravodajcovi, predsedovi výboru pre pôdohospodárstvo a životné prostredie poslancovi Antalovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Zmajkovičová, Renáta, podpredsedníčka NR SR (2013-03-13):
S faktickou poznámkou jeden poslanec. Uzatváram možnosť prihlásiť sa s faktickou poznámkou. Pán poslanec Huba.
M. Hort, podpredseda NR SR: (2008-12-04):
Pýtam sa, chcete ešte využiť aj právo záverečného slova. Nie. Á, pardon, skúste ale sa druhýkrát prihlásiť. Čiže ešte najskôr pani Rosová chce reagovať na faktickú poznámku. Kľudne ste to ale mohli urobiť, pani poslankyňa, v záverečnom slove. Takže uzatváram rozpravu a máte právo záverečného slova. Nech sa páči.
Laššáková, Jana, podpredsedníčka NR SR (2014-02-06):
Ale nehádajme sa, vieme, čo pán premiér povedal. Ale no...
Pellegrini, Peter, predseda NR SR (2015-01-30):
Nech sa páči, ako ďalší v rozprave vystúpi pán poslanec Hraško. Nech sa páči, máte slovo.
P. Hrušovský, podpredseda NR SR: (2002-06-26):
Návrh sme schválili. Ďalšie návrhy. P. Števček, poslanec: Ďalší návrh, ktorý si vám dovoľujem predostrieť, je, aby sa návrh zákona posunul do tretieho čítania.
Jurinová, Erika, podpredsedníčka NR SR (2012-06-21):
Ďakujem. Chcete reagovať, pán? No tak, prosím vás, zapojte pána Hudackého. Nech sa páči.
V. Veteška, podpredseda NR SR: (2006-03-15):
V. Horák, poslanec: Ďakujem, pán predsedajúci. Pán podpredseda vlády, vážené kolegyne, vážení kolegovia, Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona. Národná rada Slovenskej republiky uznesením č. 2066 z 31. januára 2006 pridelila tento návrh zákona (tlač 1427) týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre pôdohospodárstvo. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o vládnom návrhu zákona stanoviská poslancov Národnej rady Slovenskej republiky. K predmetnému návrhu zákona zaujali výbory Národnej rady Slovenskej republiky tieto stanoviská: Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie a Výbor Národnej rady Slovenskej republiky pre pôdohospodárstvo. Odporúčanie pre Národnú radu Slovenskej republiky návrh schváliť Ústavnoprávny výbor Národnej rady Slovenskej republiky. Z rokovaní výborov vyplynulo celkovo 7 pozmeňujúcich návrhov. O ich hlasovaní vás budem informovať potom tesne pred hlasovaním. Teraz môžete, pán predsedajúci, otvoriť rozpravu.
P. Paška, predseda NR SR: (2008-07-03):
Tento bod sme schválili.
Bugár, Béla, podpredseda NR SR (2018-06-15):
Nech sa páči, pani poslankyňa Verešová, môžte reagovať.
P. Paška, predseda NR SR: (2009-12-02):
(Hlasovanie.) 138 prítomných, 72 proti, 66 sa zdržalo. Tento bod sme neschválili.
Bašistová, Alena, poslankyňa NR SR (2018-09-13):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Géci, Milan, poslanec NR SR (2012-05-09):
Pán Uhliarik, pochybujete o našej prísnej kontrole hospodárenia v zdravotníctve. Vy ste začali stabilizačnými opatreniami, oddlžili ste nemocnice. Prosím vás, ako vysvetlíte, ako to bolo v Univerzitnej nemocnici v Košiciach, keď k 30. 4. podľa doterajšieho zistenia je sekera za 17 mil. eur? K transparentnosti. Koho ste to mali v Detskej nemocnici v Košiciach, ktorý nakupoval lieky bez verejného obstarávania? Pán Uhliarik, k šetreniu zdrojov. Stráženie manažmentu. Počúvajte, stráženie manažmentu v Univerzitnej nemocnici Louisa Pasteura v Košiciach súkromnou bezpečnostnou službou za tritisíc eur mesačne. Keď nemocnica má vlastnú strážnu službu. A ešte k európskemu experimentu na umiestnenie svojich verných odborníkov. Osem námestníkov v tejto nemocnici. To stojí doslova za patentovanie. A námestník pre transformáciu ostal, aj keď už ho nebolo treba. Pán Uhliarik, riaditeľ univerzitnej nemocnice vypovedal zmluvu o spolupráci lekárskej fakulte. Dohodu o zriadení výučbových základní, dohodu o spolupráci a uskutočňovaní akreditovaných študijných programov univerzity. Pán Uhliarik, nielenže ste chceli transformáciu nemocníc, ale ste ich začali aj zvnútra rozkladať, tak ako v Košiciach. Štát nech sa stará o školstvo, my budeme o akciovú spoločnosť. A medici ich. A medici a ich učitelia budú námedzní robotníci. Toto ste chceli dosiahnuť? To už boli kroky proti zdravému rozumu, pán Uhliarik.
Laurenčík, Milan, podpredseda NR SR (2021-11-11):
Pán poslanec Ján Richter s faktickou poznámkou.
M. Chovanec, poslanec: (2004-05-25):
Ďalej oddelenia, zariadenia prekladajú pacientky na vyššie pracoviská, nielen také, ktoré sú bezodkladne potrebné preložiť, ale i také, kde proste im nemôžu poskytnúť ani tú základnú starostlivosť. Môžem to zdokumentovať na mnohých a mnohých prípadoch. Jedna preložená pacientka stojí niekedy aj viac ako stotisíc korún denne. Ak aj docielili nejakú minimálnu úsporu alebo znížili nárast, tak jednoducho preto, lebo akú-takú reštrukturalizáciu spravili, ktorú nerobili doteraz. Ak sa niekto domnieva, že zmenou vlastníckych vzťahov sa táto situácia v tejto sociálno-ekonomickej situácii, ktorá vládne, vyrieši, som presvedčený, že sa hlboko, hlboko mýli. Základný dôvod je podfinancovaný systém a neodstránenie tých deformít v dôsledku... (Prerušenie vystúpenia časomierou.)
Saloň, Marián, poslanec NR SR (2022-02-18):
Ďakujem pekne, pán predsedajúci. Pán minister, ja sa opäť vrátim aj k tej prvej mojej reakcii, čo som reagoval na vás, ale ste mi neodpovedali, lebo zase ste hovorili o detektore lži pani Santusovej. Veď ja som vám tam jasne povedal ten postup. Ja som členom toho výboru na kontrolu činnosti NBÚ, čiže neviem, kedy ste boli vy na tom výbore, možno ja som vtedy chýbal. Presne som vám povedal celý ten postup, ako to je, aj to, že NBÚ-čko nespravilo záver, ale odstúpilo to KEÚ-čku, ale v tom čase KEÚ-čkari sa nenamietali ani ne... nijako ináč neupozorňovali na priebeh toho detektoru lži alebo niečo také, že pani Santusová odmietla vypovedať. Veď tie otázky dávali oni, NBÚ-čko vyhodnotilo ten graf, odstúpilo KEÚ-čku a KEÚ-čko už malo o tom rozhodnúť. Prípadne ak by malo nejaké doplňujúce otázky, tak by sa to riešilo. Tak neviem. Je to z vašej strany zavádzajúce, lebo aj vaši poslanci s týmto postupom súhlasili. A keď ste hovorili o tom, že sa jej na... prišlo na nejakú činnosť, preto išlo, išla na dektr... na detektor lži, na koľko detektorov ste poslali spomínaných vyšetrovateľov NAKA? Na koľkých detektoroch boli oni, keď sú podozriví dajme... teraz v tejto fáze? Za, pri, pri páchaní svojej činnosti, resp. pri výkone svojej práce, ak to môžem slušne nazvať. Poslali ste ich na detektor takisto iniciatívne, ako pani Santusovú? No určite neposlali. A k záveru vášho vystúpenia. Keď hovoríte o tretej osobe, že ste boli spomínaný ako tretia osoba, čiže ako to bolo povedané? Čiže tí policajti tam vlastne o vás klamú? A keď ste v prvom vystúpení sa obhajovali a ste tretiu osobu použili, nebohého Milana Lučanského, že tuším, že Kočner a neviem s kým sa o ňom rozprávajú ako o bývalom šéfovi inšpekcie, Milan to vybavil, Milan to nevybavil, ako to je, tak vtedy to bolo v poriadku na vašu obhajobu? A keď sa bavia o vás, tak už je to čistý blud, že?
Senko, Ján, poslanec NR SR (2017-04-07):
Áno, pani poslankyňa, v rámci svojej politickej úlohy sa snažíte negatívnym spôsobom prezentovať pôsobenie ministra vo svojej funkcii. Úplne tomu rozumieme. Používate k tomu svoje čísla, svoje údaje, svoje fakty, ktoré majú tento negatívny obraz potvrdiť. Áno, v každej oblasti spoločenského, verejného života aj v oblasti sociálnej sa nájdu problémy, ale nemôžete tvrdiť, že počas ministrovania pána Richtera tu nebola snaha ich riešiť a že sa nenachádzali aj prostriedky aj napríklad na kompenzácie, aby sa vyriešili. Myslím si, že pán minister vo svojom vystúpení uviedol konkrétne fakty, konkrétne čísla, ktoré sú iné ako vaše. Možno by stálo za to, aby ste si ich overili cez oficiálne štatistické údaje. Myslím si, že pán minister tieto oficiálne štatistické údaje používal. No a to, čo sa týka toho Čistého dňa, ja som sa už k tomu dnes vyjadril, ale predsa treba povedať, že sa ozaj hrá okolo Čistého dňa nečistá hra. A keď ste hovorili o drogách, tak pod ich vplyvom chovankyne tohto zariadenia vypovedali na polícii a drogy nezobrali v tomto zariadení, boli ovplyvňované na krivú výpoveď a podľa vyjadrenia jednej z nich aj pod vplyvom prísľubu finančných prostriedkov. Myslím si, že ľudia, ktorí sa zaujímajú o túto kauzu, si vytvoria na Čistý deň vlastný názor a možno bude diametrálne odlišný od vášho. Tak ako je diametrálne odlišný názor aj rodičov, ktorí majú deti v tomto zariadení od toho vášho názoru.
Pčolinský, Peter, podpredseda NR SR (2023-06-28):
Prezentujeme sa a hlas...
Laššáková, Jana, podpredsedníčka NR SR (2014-04-02):
Pán poslanec Novotný.
Hrnčiar, Andrej, podpredseda NR SR (2017-06-15):
Pán poslanec Jarjabek.
Glváč, Martin, podpredseda NR SR (2019-10-16):
Ďakujem. Prosím spoločného spravodajcu z ústavnoprávneho výboru poslanca Jozefa Ježíka, aby informoval Národnú radu o výsledku prerokovania správy vo výboroch. Nech sa páči.
A. Belousovová, podpredsedníčka NR SR: (2010-03-03):
Otváram rozpravu. Do rozpravy k tomuto bodu som dostala jedinú písomnú prihlášku. Písomne sa prihlásil pán poslanec László Miklós, ktorému teraz dávam slovo. Nech sa páči. (Hlas z pléna.) Je to k stavebnému zákonu, pán poslanec Miklós. (Reakcia z pléna.) Takže vzdávate sa vystúpenia. Takže písomne sa neprihlásil nikto. Pýtam sa, či sa chce niekto prihlásiť ústne do rozpravy. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy. Vyhlasujem rozpravu za skončenú a prerušujem rokovanie o tomto bode programu. Pokračovať budeme druhým čítaním o návrhu Výboru Národnej rady Slovenskej republiky pre pôdohospodárstvo, životné prostredie a ochranu prírody na vydanie zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov . (Ruch v sále.) Pokiaľ budeme pokračovať v rokovaní, poprosím pánov poslancov aj pána ministra, prerokovali sme, pán minister, zákon, takže nemusíte už... (Hlasy z pléna.) Návrh zákona, ktorý prerokúvame, má parlamentnú tlač 1374, spoločná správa výborov má tlač 1374a. Slovo má pán poslanec László Miklós, ktorý ako poverený člen výboru, návrh výboru na vydanie tohto zákona odôvodní. Nech sa páči.
Jurzyca, Eugen, poslanec NR SR (2016-09-23):
Ďakujem pekne aj za čísla, aj za vtip v reakciách. A inšpirovala ma tá druhá poznámka k tomu, že nový Eurobarometer hovorí, že tie sektory, ktoré máme financované z verejných financií, ako napríklad zdravotníctvo, opäť vo videní ľudí zaznamenali zhoršenie. Čiže rekordné rasty príjmov verejných financií zaznamenávame a súčasne poklesy kvality z hľadiska vnímania ľudí v tých sektoroch, ktoré sú financované z verejných financií. Ďakujem.
Verešová, Anna, poslankyňa NR SR (2018-10-19):
Kolega Mihál, keď si sem šiel, tak som rozmýšľala, že či budeš veľmi kritický, ale celá táto debata k nášmu návrhu zákona sa už viedla ešte pred touto schôdzou, pretože to mnohí asi neviete, ale pri podaní, po podaní nášho návrhu zákona v podateľni Národnej rady vznikli diskusie na sociálnych sieťach. A ja som sa tomu veľmi tešila, lebo presne ako povedal kolega Suchánek, že viac hláv, viac rozumu, nás to vyprovokovalo k ďalším rozmýšľaniam a premýšľaniam čo ďalej. Nikdy v živote by som si nedovolila ja konkurovať tebe ako exministrovi práce, sociálnych vecí a rodiny, práve preto je vedľa mňa odborný tím ľudí, ktorí poisteniu rozumejú a sami ma oni zasväcujú do tohto, do tejto vedy, ktorá je skutočne veľmi náročná, veľmi náročné pochopiť celé to poistenie. Ja som len vedela, kde je problém. Ja som vedela, že študentky, mnohé vysokoškoláčky sú zodpovedné a plánujú svoje rodičovstvo. Veď to je úžasné! Však my práve toto potrebujeme, lebo bez plánovania, bez zaplatenia 270 dní nemocenského sa nedostanú k materskému, takže sú zodpovedné a plánujú. Takže ja som vedela ten konkrétny prípad zo života a odborníci to domysleli. A že ty, kolega Mihál, si to ešte takýmto spôsobom vlastne aj doplnil, sa veľmi teším. A posledná veta je, že verím, že my ako opoziční politici, tiež tá naša úloha toho opozičného politika je mimoriadne dôležitá, pretože prinášame tieto témy zo života do tohto pléna, do tohto parlamentu a vidím na skúsenostiach, že sa inšpirujú nimi vládni poslanci. Tak dúfam, že aj to... (Prerušenie vystúpenia časomerom.)
Kollár, Boris, predseda NR SR (2021-11-26):
Prosím, prezentujme sa a hlasujeme. (Hlasovanie.) Prítomných 120 poslancov, za 38, proti 19, zdržalo sa 62, nehlasoval 1. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej prosím povereného člena výboru pre hospodárske záležitosti poslanca Róberta Puciho, aby uviedol hlasovanie v prvom čítaní o návrhu poslancov Pellegriniho, Sakovej, Rašiho, Tomáša, Šutaj Eštoka na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii, tlač 783, bod 59 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov , tlač 783.)
Glváč, Martin, podpredseda NR SR (2016-11-22):
Ďakujem, pán poslanec. S faktickými poznámkami dvaja páni poslanci. Ukončujem možnosť prihlásenia sa s faktickými poznámkami. Nech sa páči, pani poslankyňa Grausová.
Kuffa, Štefan, poslanec NR SR (2020-05-13):
To súvisí. (Reakcie z pléna.) Veľmi úzko súvisí... (Reakcie z pléna a prerušenie vystúpenia predsedajúcim.)
Sulík, Richard, predseda NR SR (2011-07-08):
Pán poslanec Blanár.
Baránik, Alojz, poslanec NR SR (2018-03-26):
Ďakujem, Ľubo Galko, za super vystúpenie, len jednu drobnú korektúru by som zmenil, že v súlade s proeurópskou orientáciou našej strany a vo vedomí európskych právnych predpisov by som si dovolil uviesť, že nie je správne vyčleňovať taliansku mafiu ako jedinú, ktorá je spojená s touto vládou, bolo by nesprávne takto diskriminovať, je jasné, že aj slovenská mafia je s vládou spojená a v zmysle európskych predpisov zjavne táto vláda žiadne medze nekladie slovenskej mafii v tom, aby takéto prepojenia sa rozvíjali. Ďakujem.
B. Bugár, podpredseda NR SR: (2003-02-26):
(Hlasovanie.) Prítomných 114 poslancov, za návrh 104, zdržalo sa 9, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pán poslanec, ešte výbory a lehoty. A. Hajduk, poslanec: Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady  Slovenskej republiky pre hospodárstvo, privatizáciu a podnikanie, Výboru Národnej rady  Slovenskej republiky pre životné prostredie a ochranu prírody a Výboru Národnej rady Slovenskej republiky  pre pôdohospodárstvo, ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo s tým, že vládny návrh zákona prerokujú určené výbory v termíne do 9. apríla 2003 a gestorský výbor do 11. apríla 2003. Prosím, dajte hlasovať.
Bagačka, Michal, poslanec NR SR (2015-05-13):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Paška, Pavol, predseda NR SR (2013-09-04):
(Hlasovanie.) 141 prítomných, 134 bolo za, 7 sa zdržali. Návrh sme schválili. Ďalšie hlasovanie, pán poslanec, v prvom čítaní bude o zákone č. 221 o výkone väzby. Je to tlač 656. (Hlasovanie o vládnom návrhu zákona, ktorým sa mení a dopĺňa zákon č. 221/2006 Z. z. o výkone väzby v znení neskorších predpisov , tlač 656.)
Šimečka, Michal, podpredseda NR SR (2024-02-23):
Nechajte dokončiť pána poslanca a môžte, pani poslankyňa, veď potom reagovať na faktické. A koniec. Tak, pán poslanec Šipoš.
Laššáková, Jana, podpredsedníčka NR SR (2012-11-06):
Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi. Nech sa páči, pán poslanec.
K. Tóthová, poslankyňa: (2007-06-19):
Pokiaľ ide o reakciu pána poslanca Slafkovského. Pán poslanec, ak si myslíte, že si získate úctu voličov tým, že nebudete mať imunitu, tak sa veľmi mýlite. A neviem ako vy, ale ja sa za nič schovávať nemienim, keď som za imunitu. A žiadnu svoju právomoc, ako ste povedali, nezneužívam. Pokiaľ povedal, vystúpil pán poslanec Jarjabek k občianskoprávnej imunite, nuž skutočne, to je veľký problém, pretože niektoré štáty výslovne občianskoprávnu imunitu zakotvujú. A využívam čas, ktorý ešte mám a opakujem k faktickým vystúpeniam otázku na pána poslanca Lipšica, že ho vyzývam, aby sa predsedovi parlamentu za nenáležitý vstup do diskusie ospravedlnil, pretože invektívy na chlebíčky a komisiu, v ktorej sedia okrem poslancov vysokí ústavní činitelia a naslovovzatí experti, bol nenáležitý, nezdvorilý a neslušný. Ďakujem. (Potlesk.)
Laurenčík, Milan, podpredseda NR SR (2020-06-05):
Ďakujem. Pán predseda Marián Viskupič.
V. Veteška, podpredseda NR SR: (2004-03-03):
Pán Cabaj.
Tomáš, Erik, poslanec NR SR (2019-09-17):
Pán kolega, ja som presvedčený, že toto opatrenie získa väčšiu ako len riadnu väčšinu parlamente. Nemôžem súhlasiť len s jednou vecou, ktorú ste povedali, a že to, že, a to je tá, že ide o nejaké predvolebné divadlo alebo niečo podobné zo strany SMER-u – SD. Chcem vám pripomenúť, že SMER – SD prijíma aj prorodinné opatrenia kontinuálne. Boli sme to my, ktorí sme zaviedli príspevky pri narodení prvého, druhého a tretieho dieťaťa. Zvýšili sme materskú dávku na úroveň čistej mzdy z predchádzajúceho povolania. Zaviedli sme dotáciu na obedy, zaviedli sme dotáciu na lyžiarske kurzy, školy v prírode a ďalšie a ďalšie prorodinné opatrenia, ktoré prijímame, ako som povedal, kontinuálne a toto je len pokračovaním tohto nášho snaženia. Ďakujem.
Valocký, Jozef, poslanec NR SR (2011-03-22):
Ďakujem pekne za slovo, pán predsedajúci. Keďže som nereagoval na pani ministerku spravodlivosti a reagujem na pána poslanca Galbavého, dal by som mu niekoľko otázok. Pán poslanec... (Prerušenie vystúpenia predsedajúcim.)
Matovič, Igor, podpredseda vlády a minister financií SR (2022-03-24):
Vážený pán poslanec, v tomto ohľade môžem len pripomenúť stanovisko Ministerstva obrany Slovenskej republiky, ktoré od začiatku jasne komunikuje, že Slovenská republika svoje systémy protivzdušnej obrany vrátane systému S-300 či stíhacích lietadiel MiG-29 neposkytne Ukrajine, pokým nebude mať garantovanú náhradu. Ďakujem za pozornosť, skončil som.
Laššáková, Jana, podpredsedníčka NR SR (2013-01-31):
Pán poslanec Bugár.
Grendel, Gábor, podpredseda NR SR (2021-01-29):
Pán poslanec Borguľa.
Bublavý, Dušan, poslanec NR SR (2016-12-01):
Ďakujem za slovo, pán podpredseda. Vážené kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma uznesením č. 49 z 21. novembra 2016 určil za spravodajcu k návrhu zákona o volebnej kampani, o politických stranách a politických hnutiach (tlač 304). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 27. januára 2017 a v gestorskom výbore do 30. januára 2017. Pán predsedajúci, otvorte, prosím, rozpravu.